Sündmus, mis tõi Martin Lutheri tähelepanu keskpunkti, leidis aset 31. oktoobril 1517, kui ta naelutas oma 95 teesi Wittenbergi ülikooli kiriku uksele. See oli esimene kutse võitlusele ja leidis vastukaja  paljudes Euroopa paikades. Õige pea olid teoloogilisi argumente sisaldavad teeside trükitud koopiad laialdaselt käibel. Teiste hulgas pooldasid neid Lutheri seisukohti, mis nõudsid muutusi sotsiaalsetes, poliitilistes, vaimulikes ja hariduslikes küsimustes, ka paljud saksa vürstid. Eriti tugevaks toetajaks sai Martin Lutherile Saksi kuurvürst Friedrich Tark.